Uthenga ku mpingu wa ku Sade (1-6), wa ku Filadefiya (7-13), wa ku Lawodikaya (14-22)
3 “Mungelu wa mpingu wa ku Sade umulembe kuti: Ivi ndivu wakamba yo we ndi mizimu 7 yaku Chiuta+ kweniso nyenyezi 7:+ ‘Ndiziŵa ntchitu zaku, kuti we ndi mbiri yakuti* ndiwi wamoyu, penipo ndiwi wakufwa.+2 Ja masu+ ndipu tchinthisa vinthu vakujaku vo venga pafupi kufwa, chifukwa ndasaniya kuti ntchitu zaku zachitika mwakukwana* cha pa masu paku Chiuta wangu.3 Mwaviyo, lutirizga kukumbuka vo ungulonde ndi vo unguvwa, ndipu lutirizga kuvisunga kweniso ulapi.+ Nadi panu, asani waleka kuja masu, ndizengi nge munkhungu,+ ndipu ora lo ndiziyengi kwaku yiwi wazakuliziŵa cha chinanga nkhamanavi.+4 “‘Kweni we ndi ŵanthu amanavi* mu Sade wo akufipiska cha vakuvwala vawu,+ ndipu azamukwenda ndi ini avwala vakuvwala vituŵa,+ chifukwa mbakwenere.5 Mwaviyo, yo wapunda,+ wazamuvwalikika vakuvwala vituŵa,+ ndipu ndazamusisita cha zina laki mubuku la umoyu,+ kweni ndazamuzomereza zina laki pa masu pa Ada ndi pa masu pa angelu.+6 Yo we ndi gutu wavwi vo mzimu ukambiya mipingu.’7 “Mungelu wa mpingu wa ku Filadefiya umulembe kuti: Ivi ndivu wakamba mtuŵa,+ yo ndi muneneska,+ yo we ndi ki waku Davidi,+ yo wajula kuti paŵevi wakujala, ndipuso yo wajala kuti paŵevi wakujula:8 ‘Ndiziŵa ntchitu zaku. Awona! Ndakujuliya khomu panthazi paku,+ lo palivi yo wangajala. Ndiziŵa kuti we ndi nthazi zimana, ndipuso kuti ungusunga mazu ngangu kweniso ungulongo kuti ndiwi wakugomezgeka ku zina langu.9 Awona! Ŵanthu akutuliya musinagogi waku Satana wo akamba kuti Mbayuda, penipo Mbayuda cha,+ kweni apusika, awona! ndazakuŵachitiska kuti azi kwaku yiwi ndi kujikama pamaphazi ngaku,* ndipuso ndazakuŵachitiska kuti aziŵi kuti ndakuyanja.10 Chifukwa chakuti ungusunga mazu ngakukwaskana ndi kukunthiyapu kwangu,*+ ndazakukusunga mu ora lakuyeseka,+ lenilo lituza pacharu chosi chapasi, kuziyesa ŵanthu wo aja pacharu chapasi.11 Ndituza mwaliŵi,+ lutirizga kukolesa vo we navu, kuti paŵevi munthu wakuphanga chisoti* chaku.+12 “‘Yo wapunda, ndazakumuchitiska kuti waje chipilala munyumba yakusopiyamu yaku Chiuta wangu, ndipu wazamutuwamu so cha, ndipuso paku iyu ndazamulembapu zina laku Chiuta wangu+ ndi zina la tawuni yaku Chiuta wangu, Yerusalemu Mufya+ yo wasika kutuwa kuchanya kwaku Chiuta wangu, ndipuso zina langu lifya.+13 Yo we ndi gutu wavwi vo mzimu ukambiya mipingu.’14 “Mungelu wa mpingu wa ku Lawodikaya+ umulembe kuti: Ivi ndivu wakamba Ame,+ kaboni+ wakugomezgeka kweniso muneneska,+ wakwamba kulengeka ndi Chiuta:+15 ‘Ndiziŵa ntchitu zaku kuti ndiwi wakuzizira cha pamwenga wakotcha. Mphanyi wenga wakuzizira pamwenga wakotcha.16 Sonu pakuti ndiwi wakuluputuka, ndipu ndiwi wakotcha cha+ pamwenga wakuzizira,+ ndikuwukuwengi mumulomu mwangu.17 Chifukwa chakuti ukamba kuti, “Nde wakukhupuka,+ ndasaniya chuma chinandi ndipu ndisoŵa kanthu cha,” kweni uziŵa cha kuti ndiwi wakusuzgika, wakuchitiska lisungu, mukavu, wachibulumutiya ndipuso wankhuli,18 nditikulunguchizga kuti uguli kwaku ini golidi wakuyengetulika ndi motu kuti ukhupuki, uguli so vakuvwala vituŵa kuti uvwali ndipuso kuti uleki kuchita soni asani ungawoneka we nkhuli,+ kweniso uguli munkhwala wa mumasu+ ndipu upaki kuti uyambi kuwona.+19 “‘Ŵanthu wosi wo nditiŵayanja, nditiŵachenya+ kweniso kuŵalanga. Mwaviyo, chita phamphu ndipuso ulapi.+20 Awona! Ndama pakhomu ndipu ndigong’oska. Weyosi yo wavwa mazu ngangu ndi kujula khomu, ndazamusere munyumba yaki ndi kuryiya nayu limoza chakurya chamazulu.21 Yo wapunda,+ ndazakumuzomereza kuti waje nani limoza pampandu wangu waufumu,+ nge mo nani ndingupundiya ndi kujaliya limoza ndi Ada pampandu wawu waufumu.+22 Yo we ndi gutu wavwi vo mzimu ukambiya mipingu.’”
tso_Latn tum_Latn